Diari Oficial de la Generalitat Valenciana


Sumari del DOGV 9347, del 25-05-2022 (2022/4580)

RESOLUCIÓ de 19 de maig de 2022, de la Conselleria d'Innovació, Universitats, Ciència i Societat Digital, per la qual es disposa el nomenament d'Angélica Gómez González com a vocal del Consell Social de la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4580


Data del document
:   19-05-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 19 de maig de 2022, de la Conselleria d'Innovació, Universitats, Ciència i Societat Digital, per la qual es disposa el nomenament d'Angélica Gómez González com a vocal del Consell Social de la Universitat Politècnica de València. [2022/4580]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del Consell Social i la designació dels seus membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l- article 5 la composició d'aquests, i estableix en l'apartat 4.i d'aquest, respecte de la representació dels interessos socials, que un membre serà designat pels col·legis professionals de la Comunitat Valenciana a través de l'organització intercol·legial que congregue el major nombre de col·legis professionals de la província on radique la universitat, i en l'article 6 que ordenarà el seu nomenament la persona que tinga la titularitat de la conselleria competent en matèria d'universitats. D'acord amb el que estableixen els apartats 1 i 2 de l'article 7 de la citada llei, el mandat dels vocals designats en representació dels interessos socials tindrà una duració de quatre anys a comptar de la data de publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del període de mandat, defunció o declaració d'incapacitat, renúncia, revocació per qui els va designar o apreciació per part del Consell Social de causa d'incompatibilitat. En aquests casos el mandat del nou membre designat tindrà una duració igual al mateix temps que reste per complir a aquell membre que siga substituït, de manera que no es computarà a l'efecte del paràgraf anterior.  
  
En data 28 d'abril de 2022 la Unió Professional de València, com a representant legal dels col·legis professionals de València, sol·licita la designació d'Angélica Gómez González en substitució de Salvador Puigdengolas Rosas.  
Vist tot això, de conformitat amb el que es disposa en els articles 5.4.i) i 6 y 7 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Disposar el nomenament d'Angélica Gómez González com a vocal del Consell Social de la Universitat Politècnica de València, en representació dels col·legis professionals de la província de València.  
  
Segon  
El mandat tindrà una duració de quatre anys des del seu nomenament.  
  
Tercer  
La present ordre entrarà en vigor el mateix dia de publicar-se en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi en la via administrativa, es podrà presentar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Generalitat Valenciana.  
  
Alacant, 19 de maig de 2022.- La consellera d'Innovació, Universitats, Ciència i Societat Digital: Josefina Bueno Alonso.